עמרי גאנדלמן

עֹמרי גאנדלמן (נולד ב-16 במאי 2000) הוא כדורגלן ישראלי המשחק בעמדת הקשר בגנט מליגת העל הבלגית ובנבחרת ישראל. גאנדלמן נולד וגדל בהוד השרון. החל את דרכו בהפועל הוד השרון ובמהלך השנים שיחק במכבי פתח תקווה, הפועל רעננה והפועל פתח תקווה. בגיל 17 רשם הופעת בכורה בקבוצה הבוגרת של הפועל פתח תקווה כשנכנס מחליף בגביע הטוטו נגד הפועל בני לוד באצטדיון המושבה ב-12 בספטמבר 2017. בנובמבר 2017 עבר לגרמניה ונקלט בקבוצת הנוער של מועדון ווין ויסבאדן מליגת הבונדסליגה הגרמנית לנוער. בתום עונת המשחקים 2017/2018 קיבל חוזה לעונת 2018/2019 במועדון הגרמני ווין ויסבאדן, אך לאחר התלבטויות רבות חזר לישראל – גם כדי לעשות בגרויות – וגם כי נדרש לחזור על מנת למלא את חובת הגיוס לצה"ל. באוגוסט 2018 חתם לשנה עם אופציה לשנתיים במכבי נתניה ושיחק במסגרת קבוצת הנוער שבה כבש שמונה שערים והוביל אותה למעמד גמר גביע המדינה בכדורגל לנוער על שם אבי רן, בו הפסידה הקבוצה 0–1 להפועל תל אביב. בתום עונת 2017/2018 מימשה מכבי נתניה את האופציה על גאנדלמן לשנתיים נוספות. בעונת המשחקים 2019/2020, בה שימש קפטן, המשיך להוביל את קבוצת הנוער של מכבי נתניה, כבש 12 שערים והשתלב גם במסגרת הקבוצה הבוגרת, עם שתי הופעות במסגרת גביע הטוטו ושש הופעות במסגרת ליגת העל. ב-24 בפברואר 2020 חתם על חוזה לארבע שנים במכבי נתניה מליגת העל. את עונת המשחקים 2020/2021 פתח כשחקן הרכב בקבוצה הבוגרת של מכבי נתניה בעמדת הבלם. בתחילת עונת 2020/2021, ב-31 באוקטובר, כבש את שער הליגה הראשון שלו מול הפועל כפר סבא, במשחק בו ניצחה קבוצתו 0–3. בינואר 2023 זכה עם המועדון בגביע הטוטו לעונת 2022/2023. ב-16 באוגוסט 2023 חתם בגנט מליגת העל הבלגית תמורת 2.4 מיליון יורו, בחוזה למשך חמש שנים. ארבעה ימים לאחר מכן ערך את הופעת הבכורה בליגה, כשעלה כמחליף בדקה ה-79 בתיקו הביתי של קבוצתו 2–2 עם סינט-טרוידן(אנ'). ב-24 באוגוסט 2023 ערך את הופעת הבכורה שלו בצמד משחקי פלייאוף ההעפלה לליגה האירופית של UEFA, כשנכנס כמחליף בשלהי המחצית השנייה בה קבוצתו השיגה ניצחון ביתי 0–2 על אפואל ניקוסיה הקפריסאית (וכן 1–2 לטובת גנט במשחק הגומלין ביניהן). ב-17 במרץ 2024 במשחק של גנט נגד שרלרואה עלה גאנדלמן מהספסל בדקה ה-29 וכבש רביעייה בניצחון 0–5 של קבוצתו. החל משנת 2021 גאנדלמן משחק גם בנבחרת הצעירה של ישראל עד גיל 21 והבוגרת, ולזכותו ארבעה שערים מתוך 14 הופעות במדי הנבחרת עד גיל 21, כולל היותו שחקן הרכב וגורם משמעותי ומכריע בהגעתה לחצי-גמר יורו הצעירות 2023 שהסתיים אמנם בהפסד 0–3 לאנגליה, אך עם כרטיס ישיר לזכותה של נבחרת ישראל האולימפית עד גיל 23 ולהשתתפותה (בפעם השלישית בהיסטוריה) בטורניר הכדורגל האולימפי, והפעם כאחת מארבע הנציגות של UEFA, במסגרת אולימפיאדת פריז שתיערך ב-2024. ב-5 בנובמבר 2021 גאנדלמן זומן לראשונה גם לסגל נבחרת ישראל הבוגרת, לקראת המשך משחקיה במוקדמות מונדיאל 2022 מול נבחרות אוסטריה ואיי פארו. ב-12 בנובמבר 2021 ערך את הופעת הבכורה שלו בבוגרים של נבחרת ישראל במסגרת מוקדמות מונדיאל 2022, במשחק החוץ מול אוסטריה שהסתיים בהפסד 4–2, בו נכנס כמחליף במהלך המחצית הראשונה. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). בנו של שמואל (שמוליק) גאנדלמן, כדורסלן עבר, ששיחק בקבוצות הפועל ירושלים, מכבי חיפה, אליצור נווה-דוד רמלה ומכבי ראשון לציון, ונכדו של רמי גאנדלמן – מאמן כדורסל ואושיית ספורט בירושלים. בעונת 2017/2018, בעת ששיחק בליגה לנוער שבגרמניה, למד גרמנית. ברשותו של גאנדלמן גם דרכון פורטוגלי. מכבי נתניה גביע הטוטו: 2022/2023 מדיה וקבצים בנושא עמרי גאנדלמן בוויקישיתוף עמרי גאנדלמן, ברשת החברתית אינסטגרם עמרי גאנדלמן, באתר ההתאחדות לכדורגל בישראל עמרי גאנדלמן, באתר Transfermarkt עמרי גאנדלמן, באתר Soccerway עמרי גאנדלמן, באתר WorldFootball.net עמרי גאנדלמן, באתר National Football Teams עמרי גאנדלמן, באתר FootballDatabase.eu עמרי גאנדלמן, באתר ESPN עמוד השחקן, באתר מכבי נתניה אורי בן-נון, החברים קוראים לו "עומריגול": כך הפך עומרי גאנדלמן לקשר שבבלגיה טרם ראו, באתר ynet, 25 באוגוסט 2024 עמרי גאנדלמן, הרגע שכבשתי שער במדי הנבחרת ואבי היה נרגש, היה אחד העוצמתיים שחוויתי, באתר הארץ, 15 בספטמבר 2023 שי ארצי, עמרי גאנדלמן: "חולם להביא תואר למכבי נתניה", באתר ישראל היום, 21 בינואר 2022 אתר הקבוצה SV Wehen Wiesbaden תומר חבז, ‏"מתאים לאירופה": גאנדלמן הוא היהלום בנתניה, באתר ONE‏, 16 באוקטובר 2021 מיקי שורץ, נתניה מתכוננת לעתיד: החתימה את קפטן קבוצת הנוער, באתר ynet, 24 בפברואר 2020 ערן גולן, הגרמני של ההולנדי: עמרי גנדלמן הוא המרענן הרישמי של מכבי נתניה, באתר mynet‏ נתניה, 27 בנובמבר 2020 Gent vs. Sint-Truiden - 20 August 2023 - Soccerway, int.soccerway.com Gent vs. APOEL - 24 August 2023 - Soccerway, int.soccerway.com APOEL vs. Gent - 31 August 2023 - Soccerway, int.soccerway.com מטורף: גאנדלמן הבקיע רביעייה בגנט כמחליף, באתר ONE‏, 17 במרץ 2024 ההתאחדות לכדורגל בישראל - רשימת משחקים לשחקן, באתר www.football.org.il זימונים מפתיעים לסגל הנבחרת לקראת משחקיה האחרונים במוקדמות המונדיאל, באתר הארץ, 5 בנובמבר 2021 Austria vs. Israel - 12 November 2021 - Soccerway, int.soccerway.com מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024 עמוד השחקן "שמוליק גנדלמן" באתר מנהלת ליגת העל בכדורסל Omri Gandelman, worldfootball.net (באנגלית) Omri Gandelman :: Gent :: Player Profile :: playmakerstats.com, www.playmakerstats.com (באנגלית בריטית)